åkerminneblom
Store norske leksikon,Biologi,Planteriket,Dekkfrøete planter,Tofrøbladete planter,Rubladordenen,Rubladfamilien,Forglemmegeislekta
Åkerforglemmegei er en vinterettårig plante i rubladfamilien. Denne arten hører til de småblomstra forglemmegeiartene. Plantene kan bli opp til 40 centimeter høye med blomsterkroner som er mindre enn en halv centimeter i diameter. Åkerforglemmegei er vanlig i lavlandet over mesteparten av landet og opptrer ofte som ugras i åkrer.
Utseende Plantene er vanligvis mellom 10 og 40 centimeter høye. Stengelen har stive hår og stengelen er forgreina, enten fra grunnen eller lenger opp. Plantene kan gjennomføre hele livvsyklus i samme sesong, men kan også overvintre som bladrosett og blomstre året etter spiring.Blomsterkrona har den vanlige himmelblå fargen for forglemmegei med gule skjell ved åpningen til kronrøret. Krona er skålforma og om lag tre millimeter i tverrmål. Begeret har fem begertenner som er smalt trekanta og deler begeret om lag halvveis ned. Fruktene er avlange smånøtter som er mellom 1,5 og to millimeter lange. I fruktstadiet strekker fruktskaftet seg slik at det er om lag dobbelt så langt som begeret. Dette er et viktig skille mellom denne arten og de to andre vanlige, små forglemmegeiartene; bakkeforglemmegei og dvergforglemmegei. Utbredelse Åkerforglemmegei er kanskje opprinnelig i Norge på voksesteder som tørrbakke, berg og havstrand, men er nå mest vanlig som ugras i åkrer, på veikanter og annen ruderatmark. Arten er vanlig i lavlandet, men mindre utbredt i fjelldaler og lengst nord i landet.Åkerforglemmegei finnes i Europa, Vest-Asia og Nord-Afrika. Som ugras Den opptrer som ugress i alle slags åkerkulturer, men først og fremst i høstkorn og førsteårs eng. Åkerminneblom kan bekjempes med radrensing der denne metoden lar seg gjennomføre, og med en del kjemiske midler. Les mer i Store norske leksikon rubladfamilien forglemmegei